
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-981-lē

	
	(prot. Nr. 28, 86. §)




Par zemes vienības Krustpils ielā 34A, Rīgā (kadastra apzīmējums 01000780841), daļas kā līdzvērtīgās zemes nodošanu īpašumā un daļas nodošanu īpašumā par maksu


Adresāts: [..].

[bookmark: _Hlk148004699]Rīgas valstspilsētas pašvaldībā līdzvērtīgās zemes pieprasītāju reģistrā ir reģistrēts iesniegums Nr. 1663 par līdzvērtīgas zemes piešķiršanu par neatjaunoto bijušā Mangaļu pagasta zemes īpašuma “Purmaļi” Nr. 16F ar kadastrālo Nr. 90, tagad – Arāju ielā bez numura, Rīgā, 113. grupa, Nr. 2653, daļu 2395 m2 platībā (turpmāk – Bijušais īpašums).
Izvērtējot iesniegumu un administratīvajā lietā esošos dokumentus, tika konstatēts:
1) ar Rīgas pilsētas zemes komisijas 19.08.2008. atzinumu Nr. 8/15-A “Par tiesībām saņemt līdzvērtīgu zemi par bijušā Mangaļu pagasta nekustamā īpašuma “Purmaļi”, tagad – zemesgabala Rīgā, Arāju ielā b/n, 113. grupa, 2653. grunts (agrāk – 90. grunts), daļu” [..] (personas kods [..]) ir atzītas tiesības saņemt līdzvērtīgu zemi par Bijušo īpašumu, jo to aizņem Arāju ielas daļa;
2) saskaņā ar Rīgas apgabaltiesas zvērinātas notāres Daces Elksnes 17.02.2026. izsniegto mantojuma apliecību Nr. 875 mantojuma tiesībās uz 24.06.2021. mirušā [..] visu atstāto mantojumu, tai skaitā tiesībās saņemt līdzvērtīgu zemi par Bijušo īpašumu, apstiprināti [..] (personas kods [..]) un [..] (personas kods [..]) (katrs 1/2 domājamās daļas apmērā). [..] un [..] ir [..] bērni, 1. šķiras mantinieki;
3) ar Rīgas valstspilsētas pašvaldības Īpašuma departamenta 02.03.2026. lēmumu Nr. DI-26-27-ls, kas pieņemts, pamatojoties uz [..] 18.02.2026. iesniegumu (reģistrēts ar Nr. DINIP-26-32-pi), nolemts izbeigt administratīvās lietas izskatīšanu par līdzvērtīgas zemes piešķiršanu īpašumā [..] par Bijušo īpašumu 1/2 domājamās daļas apmērā;
4) saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta 2.2 daļu persona, kurai īpašuma tiesības nav atjaunojamas saskaņā ar likuma “Par zemes reformu Latvijas Republikas pilsētās” 12. panta pirmās daļas 3. punktu un kuras bijušā zemes īpašuma vērtība 21.07.1940. bijusi tik zema, ka tā nekompensē līdzvērtīgas zemes kompensācijas fondā ieskaitītā zemesgabala kadastrālo vērtību, ir tiesīga iegūt īpašumā vienu zemesgabalu no zemes kompensācijas fondā ieskaitītajiem zemesgabaliem ar iespējami tuvāko kadastrālo vērtību, kura platība nav mazāka par pašvaldības teritorijas plānojumā noteikto minimālo zemesgabala platību; starpību starp piešķirtās zemes kadastrālo vērtību un bijušā zemes īpašuma vērtību sedz bijušie zemes īpašnieki vai viņu mantinieki, par maksāšanas līdzekli izmantojot privatizācijas sertifikātus vai euro; maksāšanas līdzekļus izvēlas attiecīgā persona. 
Ņemot vērā minēto un Bijušā īpašuma 1/2 (vienas otrās) domājamās daļas 21.07.1940. vērtību, kura atbilstoši Valsts zemes dienesta 14.10.2010. Bijušā zemes īpašuma vērtības, kāda tā bija 21.07.1940., aprēķina protokolam Nr. 20-01/C-113833-2 ir 15 lati jeb 21,35 euro, kas ir zemāka par jebkura līdzvērtīgas zemes kompensācijas fondā ieskaitītā zemesgabala kadastrālo vērtību, [..] ir izvēlējies kā līdzvērtīgu zemes vienību Krustpils ielā 34A, Rīgā (kadastra apzīmējums 01000780841).
[bookmark: _Hlk230100266]Ar Rīgas valstspilsētas pašvaldības Īpašuma departamenta 10.04.2026. atzinumu Nr. DI-26-6-atz “Par līdzvērtīgas zemes piešķiršanu” [..] ir atzītas tiesības par Bijušo īpašumu 1/2 domājamās daļas apmērā, kuru aizņem Arāju ielas daļa, bet daļa nodota īpašumā par maksu namīpašuma Arāju ielā 2, Rīgā, īpašniekam, saņemt kā līdzvērtīgu zemi īpašumā zemes vienību Krustpils ielā 34A, Rīgā (kadastra apzīmējums 01000780841), aptuveni 982 m2 platībā, kas izveidota, pamatojoties uz Rīgas valstspilsētas pašvaldības Īpašuma departamenta 02.09.2025. lēmumu Nr. DI-25-101-ls (zemes vienības vēsturiskā kadastrālā vērtība 31.12.2007. atbilstoši Valsts zemes dienesta 15.01.2015. informācijai par aprēķināto zemes vienības vēsturisko kadastrālo vērtību Nr. 9-03/415835 ir 1277,13 lati jeb 1817,18 euro), veicot piemaksu par starpību starp līdzvērtīgās zemes vienības vēsturisko kadastrālo vērtību un Bijušā īpašuma 1/2 (vienas otrās) domājamās daļas 21.07.1940. vērtību, kas atbilstoši Valsts zemes dienesta 14.10.2010. bijušā zemes īpašuma vērtības, kāda tā bija 21.07.1940., aprēķina protokolam Nr. 20-01/C-113833-2 ir 15 lati jeb 21,35 euro;
5) pēc kadastrālās uzmērīšanas veikšanas zemes vienības Krustpils ielā 34A, Rīgā (kadastra apzīmējums 01000780841), platība ir 982 m2;
6) [..] nododama īpašumā zemes vienība Krustpils ielā 34A, Rīgā (kadastra apzīmējums 01000780841), 982 m2 platībā, kuras vēsturiskā kadastrālā vērtība 31.12.2007. atbilstoši Valsts zemes dienesta 15.01.2015. aprēķina protokolam 
Nr. 9-03/415835 ir 1277,13 lati jeb 1817,18 euro;
7) [..] kā līdzvērtīgā zeme par Bijušo īpašumu nododama īpašumā zemes vienības Krustpils ielā 34A, Rīgā (kadastra apzīmējums 01000780841), daļa 9,82 m2 platībā, kas atbilst 0,01 domājamai daļai 21,35 euro vērtībā, savukārt daļa 972,18 m2 platībā, kas atbilst 0,99 domājamām daļām, 1795,83 euro vērtībā saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 24. panta 1.2 daļu iekļaujama pilsētas zemes izpirkšanas reģistrā un nododama īpašumā par maksu;
8) privatizācijas sertifikātu apmērs par zemes vienības Krustpils ielā 34A, Rīgā (kadastra apzīmējums 01000780841), daļu 972,18 m2 platībā, kas atbilst 0,99 domājamām daļām, noteikts saskaņā ar Ministru kabineta 11.07.1995. noteikumu Nr. 198 “Likuma “Par privatizācijas sertifikātiem” izpildes noteikumi” 2. punktu, kas paredz, ka viena privatizācijas sertifikāta nominālvērtība ir 39,84 euro. Maksa par īpašumā nododamo platību 972,18 m2 apmērā ir 1795,83 euro vai 45,08 privatizācijas sertifikāti pēc zemes izpircēju izvēles.
Pamatojoties uz likuma “Par zemes reformu Latvijas Republikas pilsētās” 8. panta pirmās daļas 1. punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 24. panta 1.2 daļu, 26.1 panta otro un 2.1 daļu un pārejas noteikumu 34. punktu, likuma “Par zemes reformas pabeigšanu pilsētās” 5. panta trešo daļu, ņemot vērā Ministru kabineta 19.05.2008. noteikumu Nr. 352 “Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” 14.–26. punktu, Rīgas pilsētas zemes komisijas 22.02.2022. sēdes protokolu Nr. 2 (II/5-2. punkts), Rīgas valstspilsētas pašvaldības Īpašuma departamenta 10.04.2026. atzinumu Nr. DI-26-6-atz “Par līdzvērtīgas zemes piešķiršanu”, Rīgas dome nolemj:
[bookmark: _Hlk137642530]
1. Nodot [..] (personas kods [..]) īpašumā zemes vienību Krustpils ielā 34A, Rīgā (kadastra apzīmējums 01000780841), 982 m2 platībā saskaņā ar mērnieces Baibas Pāpes (sertifikāta Nr. CB001) zemes robežu plānu un situācijas plānu (16.06.2026. reģistrēti Nekustamā īpašuma valsts kadastra informācijas sistēmā), nododot:
[bookmark: _Hlk111120390]1.1. zemes vienības Krustpils ielā 34A, Rīgā (kadastra apzīmējums 01000780841), daļu 9,82 m2 platībā, kas atbilst 0,01 domājamai daļai, 21,35 euro vērtībā – kā līdzvērtīgo zemi par Bijušo īpašumu, jo to aizņem Arāju ielas daļa;
[bookmark: _Hlk111120675]1.2. zemes vienības Krustpils ielā 34A, Rīgā (kadastra apzīmējums 01000780841), daļu 972,18 m2 platībā, kas atbilst 0,99 domājamām daļām, 1795,83 euro vērtībā – par maksu.

2. Apstiprināt maksu par zemes vienības Krustpils ielā 34A, Rīgā (kadastra apzīmējums 01000780841), daļu 972,18 m2 platībā, kas atbilst 0,99 domājamām daļām, 1795,83 euro vai 45,08 privatizācijas sertifikāti.

3. [..] trīs mēnešu laikā jānoslēdz zemes izpirkuma (pirkuma) līgums ar SIA “Publisko aktīvu pārvaldītājs Possessor” par zemes vienības Krustpils ielā 34A, Rīgā (kadastra apzīmējums 01000780841), 0,99 domājamām daļām (platība 972,18 m2) 1795,83 euro vai 45,08 sertifikātu vērtībā.

4. Noteikt, ka [..], saņemot īpašumā lēmuma 1. punktā minēto zemes vienību, ir saņēmis visu zemi, kas viņam pienākas par Bijušo īpašumu, jo to aizņem Arāju ielas daļa, un uz citām zemes vienībām nav tiesīgs pretendēt.

5. [..] ņemt vērā, ka:
[bookmark: _Hlk153452038]5.1. atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Funkcionālais zonējums” zemes vienība Krustpils 
ielā 34A, Rīgā (kadastra apzīmējums 01000780841), 982 m2 platībā atrodas jauktas centra apbūves teritorijā (JC4) un tā izmantojama atbilstoši ar minētajiem saistošajiem noteikumiem apstiprinātajiem Rīgas teritorijas plānojuma teritorijas izmantošanas un apbūves noteikumiem;
5.2. zemes vienības Krustpils ielā 34A, Rīgā (kadastra apzīmējums 01000780841), lietošanas tiesības skar apgrūtinājumi. Informācija par savā zemes vienībā esošajām apgrūtinātajām teritorijām un objektiem, kam saskaņā ar Aizsargjoslu likumu noteiktas aizsargjoslas, pieejama Apgrūtināto teritoriju informācijas sistēmā (ATIS). Zemes īpašnieks, tiesiskais valdītājs vai lietotājs informāciju var saņemt Valsts zemes dienesta portāla www.kadastrs.lv e-pakalpojumā “ATIS dati par savām zemes vienībām”;
5.3. viena mēneša laikā no lēmuma stāšanās spēkā jāreģistrējas Rīgas valstspilsētas pašvaldības Finanšu departamentā kā nekustamā īpašuma nodokļa maksātājam;
5.4. lēmums ir pamats īpašuma tiesību nostiprināšanai zemesgrāmatā uz zemes vienības Krustpils ielā 34A, Rīgā (kadastra apzīmējums 01000780841), daļu 9,82 m2 platībā, kas atbilst 0,01 domājamai daļai, iesniedzot šo lēmumu kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 7. pantu;
5.5. lēmums un zemes izpirkuma (pirkuma) līgums ar SIA “Publisko aktīvu pārvaldītājs Possessor” ir pamats īpašuma tiesību nostiprināšanai zemesgrāmatā uz zemes vienības Krustpils ielā 34A, Rīgā (kadastra apzīmējums 01000780841), daļu 972,18 m2 platībā, kas atbilst 0,99 domājamām daļām, iesniedzot tos kopā ar nostiprinājuma lūgumu Rīgas pilsētas tiesā saskaņā ar Zemesgrāmatu likuma 56. panta pirmo daļu un 57. pantu un likuma “Par nekustamā īpašuma ierakstīšanu zemesgrāmatās” 9. pantu.

Saskaņā ar Administratīvā procesa likuma 70. panta pirmo daļu lēmums stājas spēkā ar tā paziņošanas brīdi. Atbilstoši Paziņošanas likuma 9. panta otrajai daļai dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
Lēmumu saskaņā ar Administratīvā procesa likuma 188. panta otro daļu un 189. panta pirmo daļu var pārsūdzēt viena mēneša laikā no dienas, kad lēmums stājies spēkā, iesniedzot pieteikumu Administratīvās rajona tiesas attiecīgajā tiesu namā pēc pieteicēja deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas.

